Mahinur Qasim

Mahinur qasim (Kona Yéziq: ماھىنۇر قاسىم, kril: Маһинур Қасим), Sherqiy Türkistan Jumhuriyitining Jumhur Re'isi Exmetjan Qasimining xanimi.

 Hayati 
Mahinur xanim 1929 - yili 8 - ayning 15 - küni Ili Wilayitining Qorghas nahiyiside toghulghan. 1 yéshida apisi wapat bolghan.Mahinur qasim, <<Exmet Ependimni Esleymen>>, ISBN 978-7-105-12820-4/K . 2242 (Uyghurche 109), terjimhal qismi

1945 - Yili 1 - ayning 15 - küni Exmetjan Qasimi bilen toy qilghan we Exmet ependining yénida katibliq xizmiti bilen shoghullanghan.

1949 - Yili 27 - awghust küni Exmet Ependi wapat bolghandin kéyin ömüri qizi bilen oghlini terbiylesh bilen ötken.

1951 - Yili Ili wilayetlik ayallar birleshmisining mu'awin mudiri, 1952 - yili Ghulja shehrining bashliqi bolghan we shu yili Junggo Kommunistik Partiyisige kirgen.

1953 - Yilidin bashlap atalmish shinjang ölkilik hökümet ishxanisining mu'awin mudiri, SHUAR ayallar birleshmisining mu'awin mudiri bolghan.

«Medeniyet inqilabi»da zerbige uchrighan bolsimu, JKP 11 - nöwetlik merkiziy komitétining 3 - omumiy yighinidin kéyin üzül - késil aqlinip, aptonom rayonluq ayallar birleshmisining mudirliq wezipisi eslige keltürülgen.

Ilgiri - axiri bolup SHUAR xelq qurultiyi da'imiy komitétining mu'awin mudiri, xitay memliketlik xelq qurultiyi da'imiy komitétining ezasi, memliketlik ayallar birleshmisining mu'awin re'isi qatarliq wezipilerni ötigen.

2003 - Yili dem élishqa chiqqan. 

 Eslime 
Mahinur Qasimning on nechche yilda yézip teyyarlighan, 2014 - yili milletler neshriyati teripidin 8 - ayda neshr qilinghan «Exmet Ependimni Esleymen» namliq ikki jildliq bir xatirati bar bolup, éghir derijide süzgüchtin ötküzülgen bolsimu yenila özi shahit bolghan bezi heqiqiy weqeler heqqide melum derijide ilmiy qimmetke ige eser déyishke bolidu.

 Menbe